Na osnovu člana 96. Zakona o osnovnom odgoju i obrazovanju („Službene novine Kantona Sarajevo“ broj:23/17, 33/17, 30/19, 34/20 i 33/21) i člana 35. Zakona o prevenciji i suzbijanju korupcije u Kantonu Sarajevo („Službene novine Kantona Sarajevo“ broj:35/22), direktorica Javne ustanove Osnovne škole „Silvije Strahimir Kranjčević“ Sarajevo 7.10.2022.godine donosi:

**P R A V I L N I K**

**O INTERNOM PRIJAVLJIVANJU KORUPCIJE**

**U JU OŠ „SILVIJE STRAHIMIR KRANJČEVIĆ“ SARAJEVO**

**DIO PRVI - OSNOVNE ODREDBE**

**Član 1.**

**(Predmet)**

Pravilnikom o internom prijavljivanju korupcije (u daljem tekstu:Pravilnik) uređuje se postupak internog prijavljivanja korupcije u Javnoj ustanovi Osnovnoj školi „Silvije Strahimir Kranjčević“ Sarajevo (u daljem tekstu: Škola) u svrhu jačanja integriteta škole i radnika škole, u okviru sistemske prevencije, suzbijanja i borbe protiv korupcije u Kantonu Sarajevo.

**Član 2.**

**(Definicije)**

Pojedini pojmovi koji se koriste u ovom pravilniku imaju sljedeća značenja:

**a) ,,korupcija"** podrazumijeva zloupotrebu povjerene funkcije, radne obaveze ili posla od strane nosioca javne funkcije ili radnika u Školi koja može dovesti do sticanja privatne koristi;

**b) ,,sukob interesa"** postoji u situacijama u kojima nosilac javne funkcije ima privatni interes koji utiče, može uticati ili izgleda kao da utiče na zakonitost, otvorenost, objektivnost i nepristrasnost u vršenju javne funkcije;

**c) ,,nosiocima javnih funkcija"** smatraju se:

1) direktor Škole (u daljem tekstu: direktor);

2) druga lica koja su izabrana ili imenovana ili je za njihov izbor ili imenovanje data saglasnost od strane Vlade;

3) vršioci dužnosti prethodno pobrojanih javnih funkcija;

**d) „institucija“** je škola JU OŠ „Silvije Strahimir Kranjčević“ Sarajevo;

**e) ,,javna funkcija"** podrazumijeva poslove nosioca javne funkcije, koji proizilaze iz funkcije koju vrši;

**f) ,,odgovornim licem"** je direktor Škole;

**g) ,,javni interes"** je materijalni i nematerijalni interes koji služi za dobro, prosperitet, sigurnost i blagostanje svih građana, pod jednakim uslovima;

**h) ,,privatni interes"** je bilo kakva ostvarena ili moguća korist, pogodnost ili stavljanje u izgled koristi i pogodnosti za nosioca javne funkcije ili povezano lice;

**i) ,,korist"** podrazumijeva imovinu ili imovinska i druga materijalna i nematerijalna prava;

**j) ,,finansijski interes"** je svaki interes kojim se nosiocu javne funkcije omogućava da primi novac u vrijednosti većoj od 1.000,00 KM godišnje, kao i svaki vlasnički interes koji ima nosilac javne funkcije koji odgovara vrijednosti od najmanje 10.000 00 KM u nekom privrednom društvu;

**k) ,,srodnici"** su bliski srodnici srodnici u prvoj liniji, srodnici u pobočnoj liniji do četvrtog stepena, srodnici po tazbini do drugog stepena i dijete bračnog druga;

**l) ,,bliski srodnici"** se smatraju bračni i vanbračni drug, dijete, majka, otac, usvojilac i usvojenik nosioca javne funkcije i druga lica koja žive u zajedničkom domaćinstvu sa nosiocem javne funkcije;

**m) ,,povezano lice"** podrazumijeva srodnika ili lice koje je sa nosiocem javne funkcije u ličnoj, politickoj, ekonomskoj ili drugoj vezi koja bi mogla uticati na objektivnost u radu nosioca javne funkcije, kao i fizičko ili pravno lice koje se prema drugim osnovama i okolnostima može opravdano smatrati interesno povezanim sa nosicem javne funkcije;

**n) „lična usluga“** podrazumjeva svako djelovanje kojim se nosilac javne funkcije obavezuje, uz naknadu ili drugu protuuslugu, obaviti određeni posao za školu ili privredno društvo koje sklapa ugovore ili na drugi način posluje sa školom u kojoj nosilac javne funkcije vrši javnu funkciju, a koja ne proizilazi iz javne funkcije;

**o)** **,,prijavitelj korupcije"** je fizičko lice koje prijavi korupciju u školi;

**p) ,,ovlašteno lice"** je lice ovlašteno od strane direktora za prijem o postupanje po prijavama korupcije;

**q) ,,štetna radnja"** je ugrožavanje ili povreda prava prijavitelja korupcije, a koja je u uzročno-posljedičnoj vezi sa prijavom korupcije ili bilo kakvo stavljanje prijavitelja korupcije u nepovoljniji položaj zbog prijave korupcije. Štetna radnja posebno podrazumijeva svako isključivanje ili ograničavanje prijaviteljeve mogućnosti učestvovanja u konkursima za zaposljavanje ili unapređenje, prestanak radnog odnosa, premještaj, isključivanje ili ograničavanje mogućnosti stručnog obrazovanja i usavršavanja, lošiju ocjenu rada, lošije uslove i zahtjeve rada, suspenziju sa poslova i plaće, vraćanje na nižu kategoriju u okviru radnih mjesta, izostanak poslovnog angažmana, stvaranje radnih uslova kojima bi se prijavitelj i ostali zaposlenici odvratili od zaštićenog prijavljivanja, uznemiravanje, mobing, kao i svaka druga okolnost koja ima za svrhu ili posljedicu da se prijavitelju onemogući ili ugrožava priznavanje uživanje ili ostvarivanje, na ravnopravnom osnovu prava i sloboda u svim oblastima javnog života, a koja se može dovesti u neposrednu ili posrednu vezu sa prijavljivanjem korupcije;

**r) „integritet škole“** je skup vrijednosti i postupanja škole kojima se stvaraju, održavaju i unapređuju uslovi da nosioci javnih funkcija, zaposleni i radno angažovani u školi poštuju zakone i druge propise, interne akte škole, kodekse ponašanja i etički djeluju sa ciljem izbjegavanja korupcije i poboljšanja rada;

**s) ,,prijava korupcije"** je pismeno ili usmeno obavještenje koje sadrži podatke o korupciji iz clana 5. stav (1) ovog Pravilnika.

**DIO DRUGI - PRIJA VLJIV ANJE KORUPCIJE I POSTUPANJE PO PRIJAVI**

**Član 3.**

**(Pojam prijave)**

I) Prijava korupcije je pismeno ili usmeno obavještenje koje sadrži informacije iz kojih proizilazi sumnja da je izvršena korupcija.

2) Prijava se može podnijeti putem protokola Škole, putem pošte, putem e-maila ili online sistema za prijavu korupcije na službenoj internet stranici Škole, putem kutije/sandučeta za prijavu ili usmeno izjaviti na zapisnik.

(3) Sastavni dio pravilnika je obrazac prijave.

**Član 4.**

**(Pravo prijave)**

Svako lice ima pravo da prijavi bilo koji oblik korupcije u Školi za koji sazna na bilo koji način.

**Član 5.**

**(Sadržaj prijave)**

(1) Prijava sadrži:

a) podatke o prijavitelju korupcije;

b) podatke o školi za koju prijavitelj sumnja da je u istoj izvršena korupcija;

c) opis radnje ili ponašanja koje se prijavljuje kao korupcija uz navodenje konkretnih činjenica i okolnosti iz kojih proizilazi sumnja prijavitelja da je izvršena korupcija.

(2) Prijava sadrži i podatke o licu za koje prijavitelj sumnja da je izvršilo korupciju, ukoliko prijavitelj ima informacije o tome u trenutku podnošenja prijave.

(3) Uz prijavu iz stava 1) ovog člana, prijavitelj dostavlja sve podatke i dokumentaciju iz koje proizilazi sumnja da je izvršena korupcija, ukoliko istim raspolaže.

**Član 6.**

**(Pojam internog prijavljivanja)**

lnterno prijavljivanje postoji kada prijavitelj podnosi prijavu direktoru Škole ili ovlaštenom licu da je u Školi izvršena korupcija.

**Član 7.**

**(Lice za prijem i postupanje po prijavama)**

(1) Direktor je dužan odrediti ovlašteno lice ili više njih za prijem prijava korupcije i za postupanje po prijavama korupcije.

(2) Ovlašteno lice mora ispunjavati uslove definisane važećim pravnim propisom koji uređuje to pitanje.

**Član 8.**

**(Obaveza Direktora)**

(1) Direktor je dužan omogućiti podnošenje prijave korupcije tako što će na vidnom mjestu dostupnom prijavitelju, postaviti kutiju/sanduče za prijave, sa jasnom naznakom: ,,ZA PRIJAVU KORUPCIJE“.

(2) Direktor je u slučaju prijave korupcije obavezan poduzeti sve mjere za otkrivanje, prevenciju, suzbijanje, kažnjavanje svih oblika korupcije i mjere za zaštitu prijavitelja koji prijavljuje korupciju.

**Član 9.**

**(Postupak sa prijavom)**

(1) Postupak internog prijavljivanja počinje kada prijavitelj prijavu iz člana 3. ovog pravilnika podnese Direktoru Škole ili ovlaštenom licu ili prijavu podnese na način iz člana 8. ovog pravilnika.

(2) Nakon prijema prijave na bilo koji način propisan stavom (1) ovog člana, direktor ili ovlašteno lice /lica dužno je utvrditi da li prijava ispunjava uslove propisane odredbom člana 5. stav (1) ovog pravilnika.

(3) Ovlašteno lice obavještava direktora o prijemu prijave stavljanjem datuma i potpisa direktora na poleđini prijave.

(4) Ukoliko prijava ne ispunjava uslove propisane odredbom člana 5. stav (1) ovog pravilnika ovlašteno lice/a obavjestit će prijavitelja, čiji mu je identitet poznat, da u roku od sedam dana od dana prijema obavjesti prijavu dopuni.

(5) Ako prijavitelj ne postupi na način propisan u stavu (4) ovog člana smatrat će se da je odustao od prijave i ovlašteno lice/a nije dužno postupiti po navedenoj prijavi.

(6) Ovlašteno lice/a dužno je postupati i po anonimnim prijavama koje sadrže sve podatke propisane odredbom člana 5. stav (1) tac. b) i c) ovog pravilnika.

**Član 10.**

**(Radnje nakon zaprimanja prijave)**

(1) Nakon što utvrdi da prijava korupcije sadrži sve zakonom propisane elemente direktor ili ovlašteno lice/a dužno je:

1. postupiti po prijavi bez odlaganja a najkasnije u roku od 30 dana od dana prijema prijave;
2. osigurati zaštitu ličnih podataka i anonimnost prijavitelja;
3. poduzeti mjere i aktivnosti kojima će se spriječiti ili otkloniti nastupanje štetne radnje;
4. osigurati zaštitu i ostvarivanje prava prijavitelja;
5. poduzeti mjere na utvrđivanju disciplinske i materijalne odgovomosti lica koje je izvršilo korupciju;
6. obavjestiti prijavitelja o mjerama i aktivnostima poduzetim po podnesenoj prijavi u roku od 30 dana od dana podnošenja prijave;
7. dostaviti prijavitelju odluku o ishodu postupka po podnešenoj prijavi korupcije u roku od osam dana od dana okončanja postupka po prijavi;
8. u roku od pet dana od dana prijema, prijavu proslijediti organu ovlaštenom za inspekcijski nadzor, ukoliko sumnja da prijava ukazuje na izvršenje prekršaja;
9. u roku od pet dana od dana prijema, prijavu proslijediti nadležnom tužilaštvu ili drugom organu, ukoliko prijava ukazuje na izvršenje krivičnog djela;
10. obavjestiti Ured za borbu protiv korupcije i upravljanje kvalitetom (u daljem tekstu: Ured) o ishodu postupka po podnesenoj prijavi korupcije u roku od osam dana od dana okončanja postupka po prijavi.

**DIO TREĆI - PRELAZNE** I **ZAVRŠNE ODREDBE**

**Član 11.**

**(Saradnja sa Uredom)**

Škola je dužna surađivati sa Uredom za borbu portiv korupcije i upravljanja kvalitetom.

**Član 12.**

**(Usklađivanje akata)**

(1) Na sva pitanja koja nisu regulisana ovim Pravilnikom, primjenjivat će se odredbe odgovarajućeg Zakona i Zakona o upravnom postupku („Službene novine Federacije Bosne i Hercegovine“, br.2/98 i 48/99) .

(2) Ako je nakon donošenja i stupanja na snagu ovog Pravilnika donijet i stupio na snagu novi zakon, podazonski li drugi pozitivno-pravni propis koji drugačije reguliše prava i druga pitanja utvrđena ovim Pravilnikom, do njihovog usklađivanja neposredno se primjenjuje taj novi pozitivno-pravni propis.

**Član 13.**

**(Stupanje na snagu)**

Ovaj Pravilnik stupa na snagu danom donošenja, a primjenjivat će se od 01.0 l .2023. godine i isti će biti objavljen na oglasnoj ploči i internet stranici Škole.

|  |  |  |
| --- | --- | --- |
| Broj:01-03-1313/22  Datum: 07.10.2022.g. |  | D I R E K T O R I C A  Mr.sc. Išerić Amira |

**OBRAZAC ZA PRIJAVU KORUPCIJE**

**PRIJAVA POVREDE SLUŽBENE DUŽNOSTI SA OBILJEŽJEM KORUPCIJE**

**1. Vaše ime i prezime**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Vaš kontakt telefon/adresa/e-mail:**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Na koga se Vaša prijava odnosi?**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3.** Opišite nezakonitu radnju:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4.** Ukoliko posjedujete pisane i/ili materijalne dokaze, molimo da ih dostavite!

**5.** Mjesto gdje je izvršena nezakonita radnja?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**6.** Kada je izvršena nezakonita radnja?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**7.** Da li ste još nekome prijavili ove indicije koruptivnog ponašanja i imate li dodati

nešto u vezi sa Vašom prijavom?

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Popunjeni obrazac ubacite u sanduče u centralnom holu - prizemlje**

***Podsjećamo Vas da lažno prijavljivanje podliježe sankcijama u skladu sa zakonskim i drugim propisima u BiH***